CELEX: 62013CN0425
Language: da
Date: 2013-07-24 00:00:00
Title: Sag C-425/13: Sag anlagt den 24. juli 2013 — Europa-Kommissionen mod Rådet for Den Europæiske Union

21.9.2013   
            
            
               DA
            
            
               Den Europæiske Unions Tidende
            
            
               C 274/17
            
         Sag anlagt den 24. juli 2013 — Europa-Kommissionen mod Rådet for Den Europæiske Union
   (Sag C-425/13)
   2013/C 274/29
   Processprog: engelsk
   
      Parter
   
   
      Sagsøger: Europa-Kommissionen (ved G. Valero Jordana og F. Castillo de la Torre, som befuldmægtigede)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               artikel 2, andet punktum, og afsnit A, i bilaget til Rådets afgørelse om godkendelse af åbning af forhandlinger om at forbinde EU's emissionshandelsordning med en emissionshandelsordning i Australien annulleres, eller subsidiært
            
         
               —
            
            
               Rådets afgørelse annulleres, og den anfægtede afgørelses virkninger opretholdes, såfremt den annulleres i sin helhed, og
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Første anbringende: Tilsidesættelse af artikel 13, stk. 2, TEU, artikel 218, stk. 2-4, TEUF og 295 TEUF og princippet om institutionel ligevægt. Kommissionen har gjort gældende, at Rådet tilsidesatte artikel 218 TEUF ved unilateralt at pålægge Kommissionen en detaljeret procedure, der skaber nye beføjelser for Rådet og forpligtelser for Kommissionen, der ikke har grundlag i denne bestemmelse. Rådet har ligeledes tilsidesat artikel 13, stk. 2, TEU, sammenholdt med artikel 218, stk. 4, TEUF og princippet om institutionel ligevægt, idet Rådet har udvidet de beføjelser, som det er tillagt ved traktaterne til skade for Kommissionen og Europa-Parlamentet.
   Andet anbringende: Tilsidesættelse af artikel 13, stk. 2, TEU og artikel 218 TEUF og princippet om institutionel ligevægt, idet den anfægtede afgørelse bestemmer, at Unionens detaljerede forhandlingspositioner skal fastsættes af det særlige udvalg eller Rådet. Artikel 218, stk. 4, TEUF fastsætter kun en rådgivende rolle for det særlige udvalg.